text:
Føroyingar og europearar raktir av ókendari sjúku
312 milliónir europearar raktir av ókendari sjúku Talan er um ókendu sjúkuna elektro-ovurviðkvæmi, har rakti persónurin fær ávís sjúkueyðkenni av at uppihalda sær í øki við tráðleysum internetið (Wi-Fi) ella av at tosa í fartelefon. Sjúkueyðkennini eru m.a. høvuðpína, óregluligur hjartasláttur og húðútslett. Tølini eru grundað á spurnarkanningar úr fleiri europeiskum londum. 3% hava álvarslig sjúkueyðkenni og mugu taka serlig atlit í gerandisdegnum, fyri at sleppa undan at verða sjúk. Hini, sum hava mild sjúkueykenni, telja upp í 35 % av fólkatalinum. Sjúkueyðkennini her eru t.d. pína í...Les Meira
Ljóðfílur
Erbylgjufelagið í fjølmiðlunum – ljóðfílur Í útvarpstíðindunum hjá Kringvarpinum – mótmæli móti Huawei 16.05.2016 gjørdi KvF útvarpssamrøðu við form. í Erbylgjufelagnum, í samband við, at Erbylgjufelagið var farið undir innsavnan av undirskriftum ímóti, at Føroyar eru vornar testøkið hjá kinesisku telefyritøkuni Huawei. Morgunsendingin á Rás 2 – Erbylgjufelagið eitt ár http://www.erbylgjufelagid.fo/audio/Ras2_22.10.12.mp3 22. oktober 2012 var formaðurin í Erbylgjufelagnum gestur í morgunsendingini á Rás 2 í samband við, at felagið varð 1 ár. Samrøðan kemur m.a. inn á orsøkina...Les Meira
Internet úr rúmdini – ein umhvørvislig marra
Altjóða samgonga ávarar um tráðleyst internet úr rúmdini Nýstovnaði felagsskapurin »Altjóða Samgongan ímóti Geisling úr Rúmdini« (Global Union Against Radiation Deployment from Space (GUARDS)) ávarar í yvirlýsing um ætlanirnar hjá fimm fyritøkum: Facebook, Google, SpaceX, OneWeb og Outernet at senda út túsundvís av smáum fylgisveinum til tráðleyst internet í ringrás um jørðina. Hesi feløg síggja ein stóran marknað í økjum í t.d. triðja heiminum, har ongin atgongd er til internetið í dag. Verða ætlaninar veruleiki, sum ætlað um 3-4 ár, fer hetta at verða ein vistfrøðilig og...Les Meira
Stuðla faldaran »Tráðleys børn«
Nøkur í Erbylgjufelagnum hava umsett svenska faldaran »Uppkoblade Barn« til føroyskt við heitinum »Tráðleys Børn«. Innihaldið, sum kann síggjast her, er eftir okkara meting pedagogiskt frálíka gott og vísir samstundis, at óheft vísind er samd um, at álvarsligir heilsuvandar standast av tráðleysari tøkni, sum nú uttan nakað himpr verður sett upp á m.a. fólkaskúlum – summir skúlar eru longu blivnir heilt pappírsleysir. Hetta merkir, at næmingarnir noyðast at brúka tráðleysar teldlar (iPads) og verða tí útsettir fyri sterkum og áhaldandi mikrobylgjufeltum. Samstundis vita vit aðrastaðni frá, at...Les Meira
Høvuðpína og svimbul í Stranda skúla
Grein í Vikuskiftis-Sosialinum 7.12.12 og Dimmalætting 13.12.12. Hvat gera foreldur og skúlaleiðsla, tá næmingar fáa høvuðpínu, svimbul, pínu fyri bringuna, verri sodning og møði, meðan teir uppihalda sær á nýmótans og tráðleysa Stranda skúla? Stranda skúli fer í næstum at geva øllum næmingum í skúlanum ein iPad (teldil) og útbyggja tráðleysa netið á skúlanum. Hetta metir Erbylgjufelagið er ein heilsuskaðilig íløga. Skúlaleiðslan grundar sína avgerð við, at framtíðin er digital og at í øðrum londum fáa serliga næmingar, ið hava tungt við at læra, gagn av einum iPad. Við hesum skilst, at...Les Meira


c: text/html

text:
Evni hesaferð er ÓHUGNI! Tú skalt skriva eina 650 orð langa ræðusøgu. Royn ikki at nýta tað vanliga óhugnaliga (øksamordarar, zombiar o.l.), men royn at hugsa um okkurt, sum ikki vanliga verður hugsa sum óhugnaligt. Tað ber væl til at skriva eina heila søgu við so fáum orðum, eisini ein gysara.… les meira…. →
Tátturin 650 orð er nú farin í luftina! Fyrsti tátturin í røðini 650 orð, var í gjár tann 4. september 2014 sendur í útvarpinum. Kári Olsen og Rúni Jákupsson og tykkara útsendi “medarbeiðari” vóru í studio’inum og prátaðu um tað at skriva og tveir sera ymiskir tekstir vóru lisnir upp.… les meira…. →
Góðan morgun Føroyar fer í vetur eitt legg út í bókmentaheimin, tann nýskapandi bókmentaheimin! Hetta næsta hálvárið verður tátturin “650 orð” nýtt innslag í sendingini. Hvønn hósdag millum 8 og 9 ber til at hoyra nýskrivaðan tekst eftir føroyskan høvund, og hvørja viku kanst tú gera eina roynd at skriva tekstin,… les meira…. →
Seint í november skipaðu Rithøvundafelag Føroya, Norðurlandahúsið og Bókadeildin fyri Bókadøgum í Norðurlandahúsinum. Tað var eitt stórt og væleydna tiltak, sum meira er at lesa um HER. M.a. vóru tveir dagar við áhugaverdum høvundaverksmiðjum, og ein av døgunum var eg biðin um at koma við nøkrum inspirerandi toknum, áðrenn verksmiðjurnar… les meira…. →
Ein spurningur verður altíð settur høvundum: “Hvaðani fært tú tíni hugskot?” Svarið er einfalt: Høvundar fáa síni hugskot við at lurta og hyggja og lúra og ímynda sær. Søgur eru allastaðni. Alt tær nýtist at gera, er at geva tær far um tær, at sansa tær. Her eru… les meira…. →

robotstxt: allowed

filter: keep


text:
Øll hava hoyrt tíðindi um broytingar í útflutningsvirði, lønarútgjaldingum og fólkatali. Í løtuni er Hagstova Føroya vertur fyri altjóða ráðstevnu um hagtalsgrunnin, og hvussu hann verður mentur. Hagtalsgrunnurin er grundarlagið, sum Hagstovan í Føroyum og í øðrum londum nýtir, tá ið vit hoyra um útflutningsvirði og annað í tíðindunum.
Tórshavnar kommuna er farin í samstarv við Visit Faroe Islands um eina skipaða ætlan um at gera Tórshavn til ein ráðstevnubý.
Og nú ráðstevnan um hagtalsgrunnin er í Føroyum, beyð Tórshavnar kommuna í gjárkvøldið øllum ráðstevnugestunum til ein bita í Posthúskjallaranum, har Annika Olsen, borgarstjóri, eisini stutt greiddi frá um kommununa, íløgur og framtíðina.
Ráðstevnan hevur 25 ár á baki, og í ár er hon á fyrsta sinni í Føroyum. Ráðstevnugestirnir eru úr eini 20 ymiskum londum og eru áleið 40 í tali. Árliga ráðstevnan hevur avgerandi týdning fyri, hvussu skipanin, sum liggur til grundar fyri øllum hagtølunum, framhaldandi verður ment.
Um tú veitst okkurt, sum VP ikki veit - skriva so til vp@vp.fo


text:
Síðani 1957 hevur Meteorologisk Institut (DMI) mált miðalvatnstøðuna í Føroyum. Eitt sokallað vatnstøðubretti varð fastgjørt í bryggjuna í Tórshavn og síðani bleiv vatnstøðan avlisin við jøvnum millumbilum og skrivað niður. Hesar mátingar vísa, at miðalvatnstøðan er hækkað við umleið 2 mm um árið ella í alt 10 cm upp á 50 ár.
Mynd 1. Vatnstøðubretti í Tinganesi
Tá tosað verður um hæddir á fjøllum og øðrum, vísur tað til miðalvatnstøðuna, sum hon var í 2009. Hæddirnar á uppmátingarpunktum, eisini nevnd fixpunktir, byggja á vatnstøðuna, sum hon var hetta árið.
Í 2009 vórðu nýggjar uppmátingar gjørdar av fixpunktunum sum gjørdi tað neyðugt at lækka niveau’ið við 8 – 9 cm. Hetta merkti, at øll fjøll í landinum gjørdust 8 – 9 cm lægri. Nýggja hæddarskipanin nevnist FVR09 (Faroe Islands Vertical Reference 2009). Hæddarskipanin avloysir gomlu hæddarskipanina frá 1966, FoldMSL (Faroe Islands Mean Sea Level before 2009).
Mynd 2: Vatnstøðumátari hjá Landsverk í Sørvági
Í dag er ikki neyðugt at avlesa vatnstøðuna á einum vatnstøðubretti, tí Landsverk hevur sett sjey vatnstøðumátarar upp, sum støðugt máta vatnstøðuna. Til ber hjá øllum at síggja úrslitini á www.landsverk.fo
Tá tað verður sagt, at miðalvatnstøðan hækkar umleið 2 mm/ár, so er hetta í mun til landið, men hvør sigur, at tað ikki er landið, sum ístaðin søkkur? Til tess at finna útav hvussu stabilt landið er, setti Umhvørvisstovan í september mánaða 2008 ein gps’ara á skjøldurin á bygninginum (sí mynd 3).
Mynd 3: GPS’ari á Umhvørvisstovuni
Gps’arin mátar positiónina hvørt sekund og verða hesi dátu flutt til Styrelsen for Dataforsyning og Effektivisering í Danmark, har tey verða kannað og goymd. Síðani tann 28. febr. 2011 hava dáta frá GPS'aranum eisini verið tøk á heimasíðuni hjá EUREF. Til ber at síggja rørslur her. Á myndini niðanfyri (mynd 4) sæst hvussu Føroyar flyta seg.
Mynd 4: Myndin vísir Føroyar árligt flyta seg 17 mm norðureftir, 12 mm eystureftir og 0.7 mm niðureftir (ITRS IGb08)
Niðurstøðan er sostatt, at landi søkkur 0,7 mm um árið og at havið hækkar 1,3 mm um árið. Íalt merkir tað, at vatnstøðan hækkar 2 mm/ár.
Lesið meira:
Vilt tú vita meira, so send ein teldupost til Stein Fossá á Umhvørvisstovuni - SteinF@us.fo.


text:
SÁLARLIG HEILSA
Fólkaheilsuráðið er nú almennur samstarvsfelagi við Act-Belong-Commit í Avstralia, við føroysku verkætlanini: ABC fyri sálarliga heilsu.
12. Mar 2018
Føroyar eru saman við Danmark og Norra, triðja landi í heiminum, ið arbeiðir við hesum átaki
les meir
Sosialur ójavni í vandanum fyri typu2 diabetes í Føroyum
07. Mar 2018
Typa2 diabetes er í dag ein globalur trupulleiki. WHO metir, at 370 milliónir koma at hava typu2 diabetes í 2030. Sóra kanningin hjá...
les meir
ABC verkætlanin gongur væl
28. Feb 2018
Arbeiðið at leggja lunnar undir karmarnar fyri ABC virksemið í samfelagnum gongur væl. ...
les meir
ABC við á SSP døgunum hjá 7.flokkunum í Tórshavnar kommunu
22. Feb 2018
Lærarar og einir 350 næmingar úr øllum skúlum í kommununi vóru savnaðir til fyrilestur um ABC fyri sálarliga heilsu í bæði í Skúlanum við Løgmannabreyt og Skúlanum á Argjahamri.
les meir
800 næmingar til Vika sex
09. Feb 2018
Eini 800 miðnám- og yrkisskúlanæmingar hava verið til tiltøkini "Mynd krevur samtykki", ið hevur verið kring landið.
les meir
Betri stuðlar Reyða Krossi Føroyar við gávu til ABC virksemi
23. Jan 2018
- Hetta ger, at vit nú hava peningaliga orku, at taka lut í landsumfatandi verkætlanini, ABC fyri sálarliga heilsu
les meir
Nýggj gransking
22. Des 2017
Virksemi og felagsskapur gevur betri sálarliga heilsu vísir nýggj gransking
les meir
Ymiskleiki eingin forðing fyri góðum samstarvi
20. Nov 2017
Tað er fantastiskt at síggja, hvussu allir samstarvsfelagarnir taka verkætlanina til sín. Samstarvsdagarnir í september og nú hava víst, hvussu stovnar, kommunur og feløg hóast stóran ymiskleika, kunnu síggja alskyns møguleikar fyri at samstarva, bæði í mun til ymiskt virksemi og øki í landinum og við hesum samstarvinum skapa góðar karmar fyri ABC virksemi.


text:
Orð og lag: Ókendur
Týtt: Kajfinn Hammer
1. Ein dagin ein maður, so er mær sagt frá,
á ferð millum bygda reið hestbaki á,
tá bilsin hann steðgar, hans undran gerst stór,
ein rødd hoyrist syngja í nánd hetta kór:
:,:Barn til konganna Kong,:,:
hóast alt tó eg eri barn til konganna Kong!
2. Við vegin hann sær, tá hann lítur seg um,
ein fátækan, boygdan zigøynara, sum
við jaðaran situr og syngur: “Á, sig,
hvør undurfult er tað at eiga Guðs frið!”
3. Við jaðaran stendur eitt skirvisligt tjald,
og hóskandi lívd er til húsvognin vald;
ein útslitin hestur í grasinum stóð,
men frá jaðaranum ljóðar hin røddin so fró:
4. Hin ferðandi víst var ein ólátað sál,
zigøynarans sang hann uppfatar sum skrál!
“Hoyr, býttlingur, sig mær, hví syngur tú so?
Um tú kongabarn ert, sig, hví húsast tú so?
:,:Barn til konganna kong,:,:
um tú kongabarn ert, sig, hví húsast tú so?”
5. Zigøynarin svarar: “Hoyr, Frelsari mín
eins fátækur var, tá Hann bar krossin Sín;
í Himmalsins dýrd Hann nú ræður og býr,
har stað ger til reiðar til hvønn tann, sum trýr!”
6. “So, tú kongabarn ert? Víst eg síggi títt “slott”
og tín “kongaliga vogn”, á, nei, halt tú nú tott!”.
Men zigøynarin fattur tá rættir sín rygg
og sigur: “Á, sál, kom, á Jesus tú hygg,
:,:tú eitt Kongabarn gerst,:,:
um tú trýrt nú á Jesus, tú eitt Kongabarn gerst!
7. Væl er kroysa mín trong, – einki purpur og lín,
Guð tó hevur á Himli eitt slott bygt til mín!
Tí gleðir mín sál seg og syngur sín song:
Alla æru til Jesus, Hann, hin konganna Kong!”


text:
Evnini í savninum er fyrst og fremst menniskjaveran, menniskjalívið. Tað snýr seg um tað trídimensionella, men fjórða dimensiónin, rúmtíðin, fortíð, nútíð, framtíð, sum Einstein tosar um í sonevndu relativitetsteoriini, har rúm og tíð eru óloysiligir komponentar í einum abstraktum strukturi, er serliga sjónlig í savninum. Heimið/heimini spæla ein stóran leiklut í savninum, eins og í teim fyrru søvnunum. Eg´ið í 4D leitar aftur í tíðina til støð, ið vóru, til støð, sum eru, til støð, sum finnast í andanum og kenslunum, tí fysisku, likamligu verðini og í dreymaverðini.
Thursday, December 5, 2013
Nýtt yrkingarsavn hjá Sissal Kampmann: 4D
Evnini í savninum er fyrst og fremst menniskjaveran, menniskjalívið. Tað snýr seg um tað trídimensionella, men fjórða dimensiónin, rúmtíðin, fortíð, nútíð, framtíð, sum Einstein tosar um í sonevndu relativitetsteoriini, har rúm og tíð eru óloysiligir komponentar í einum abstraktum strukturi, er serliga sjónlig í savninum. Heimið/heimini spæla ein stóran leiklut í savninum, eins og í teim fyrru søvnunum. Eg´ið í 4D leitar aftur í tíðina til støð, ið vóru, til støð, sum eru, til støð, sum finnast í andanum og kenslunum, tí fysisku, likamligu verðini og í dreymaverðini.
Evnisliga setur 4D spurningar til tað, at koma til sættis við upphavið og til tær røtur, eg-persónurin í savninum er komin úr, er vorðin ein partur av, er leysur av og úr, vendir aftur til, leggur afturum seg. Eg´ið leitar aftur til barndómin, til ungdómin, til vaksinlívið og til tann sannleika, at lívið einaferð er liðugt. Ein roknskapur, vit eru sett at gera hvør sær.
Kroppurin er eitt sentralt evnið í savninum. Dreymirnir verða vovnir inn í livandi kjøtið, og eins nógv og at skoða menniskja uttanífrá, verður tað eygleitt innanífrá - út. Hvar gongur markið hjá kjøti og anda? Kjøti og umheimi? Kynið spælir á henda hátt eisini ein leiklut í 4D. Vælkend orðatøk og orðafellið og tekstbrot verða umbroytt, so tað td. eitur: "Knívleys kvinna er lívleys kvinna", "Ramar risti hon rúnurnar", osfr. Hetta spælið við kynsleiklutum og kynsbýti, gongur aftur ígjøgnum alt savnið, eins og spurningurin um, hvørt tað er neyðugt fyri lesingina av einum verki er alneyðugt at vera í kynsspesifikkum brillum ella um tað er lemjandi at lesa eitt verk út frá sjálvsæviligum fortreytum?
Savnið ger upp við mongum av teim romantisku fyrimyndunum um bygdalív, sum gjøgnum tjóðskaparliga rákið í stóran mun verða dyrkaðar í Føroyum. Savnið tekur ikki frástøðu frá upprunanum og tjóðini, men setur spurnartekin við, hvørja ávirkan hetta kann hava á menniskjalívið, framgongdina í landinum og hjá tí einstaka, og í mun til listina. Heima - úti - heima- sjónarmiðið er sjónligt í 4D. Hvar er best at vera? Hvar eru røturnar? Hvørjar eru røturnar? Hava tær legitimitet, og skulu tær vera evnið í listini, og um so er, hvussu skulu og kunnu tær viðgerast?
Harumframt er átrúnaðurin eisini frammarlaga í pørtum av verkinum. Td. verður heilin, umrøddur sum "hvíti katedralurin undir skallahválvinum". Religiónin og logikkurin verða sett upp ímóti hvørjum øðrum, og spurningur verður settur við, hvar markið millum hesi gongur, og hvat hetta markið hevur at siga fyri menniskjað sum heild og serliga fyri yrkjaraegið.
Savnið er ein samanhangandi eind, uttan at partarnir eru 100% tengdir at hvørjum øðrum. Tí kann 4D eisini lesast í brotum.
CV
Sissal Kampmann
Fødd í Vestmanna,
Cand.mag í Norðurlendskum bókmentum og máli.
Búsitandi á Frederiksberg, Keypmannahavn.
Gav út fyrstu yrkingar í Vencil í 2008.
Útgávur:
Ravnar á ljóðleysum flogi - yrkingar úr uppgongdini. Folagið Eksil, 2011.
Endurtøkur, Forlagið Eksil, 2012.
4D, Forlagið Eksil, 2013.
Nýtt yrkingasavn eftir Sissal Kampmann.
Forlagið Eksil.
Kápumynd: Ludvík á Brekku.
145 blaðsíður.
Prent: Føroyaprent.
Útgavudagur: Leygardagin 07.12.13 í bókasølunum í Havn.
Kring landið í komandi viku.
Posted by Listin at 10:51 PM


text:
Shows
Farið verður í dýpdina við teim evnum, ið verða vald til hvørja sending. Heldur enn at fevna víða, er tankin at fara djúpt. Tað vil siga, at kavað verður niður í eitt evni, ella ein ávísan vinkul í einum evni ella innan fyri eitt øki, heldur enn at royna at dekka alt evnið í einari og somu sending.
Av tí at sendingin verður á skrá einaferð um vikuna, so ber væl til at taka somu evni uppaftur, ella onnur evni innan fyri sama øki.
Navn: Radarin
Longd: 52 minuttir
Senditíð: Mikudag klokkan 17:05
Radarin á Facebook (letur upp í nýggjum kaga)


text:
Eftir at hava keypt heimasíður frá ørdum veitarum uttan úr heimi valdi eg hesufer at brúk Appnet, sum veitara til mina nýggju heimasíðuTheatlanticswan.com Tad avgerdina eri eg gladur um at eg tók. Appnet hevur veit mær eina góda tænastu, sum teir kunnu vera stoltir av. Eg vil til eina og hvørja tíd brúka Appnet aftur um tørvur er á tí.
Vit á Appnet ynskja Theatlanticswan hjartaliga tillukku við nýggju heimasíðuni. Og takka fyri áliti. Vit gjørdu eisini Búðmerkið og booking kalendara til hendan kundan.


text:
- Tíðindi, mentan og ítróttur
Ólavsøkan 1990: Lata seg í føroysk klæðir
At lata seg í føroysku klæðini kann vera torført, men stúr ei, tí her fært tú køna vegleiðing. Hóast hetta brotið er frá 1990, so er tað eins viðkomandi í dag.
Nógv er broytt seinastu 18 árini, men enn lata føroyingar í hópatali seg í stásiligu føroysku klæðini, áðrenn farið verður á ólavsøku.
Her letur Jenny Simonsen eitt par í føroysku klæðini og vísir, hvussu tað kann gerast.
Ólavsøkan merkir eisini útvarps- og sjónvarpskránna, har vit í dag og í morgin senda beinleiðis ólavsøkusendingar, skrúðgongur, kappróður og setan.
Útvarpsskráin á ólavsøku sæst her.
Sjónvarpsskráin á ólavsøku sæst her.
Sí eisini


text:
Stuðul
Stuðulspolitikkur hjá PH samtakinum
Endamálið við stuðulspolitikkinum er at tryggja at
stuðulin verður veittur sambært visiónini hjá samtakinum ”vit eru við til at
menna og styrkja føroyska samfelagið” og at stuðulin samsvarar við virðini hjá
samtakinum, og at atlit verða tikin, ið tæna samtakinum.
PH samtakið veitir stuðul til ymisk endamál, ið eru
føroyingum og føroyska samfelagnum at gagni. Vit leggja dent á at stuðla
feløgum og felagsskapum har samtakið hevur vinnuligt virksemi.
Starvsfólk í PH samtakinum
Starvsfólk í samtakinum kunnu ikki søkja um fíggjarligan stuðul vegna seg sjálvan, onnur ella rørslur. Grundgevingin er, at tað er torført at viðgera umsóknirnar, at starvsfólk í samband við limaskapi í rørslum og feløgum, ikki skulu føla seg trýst til at søkja stuðul frá PH samtakinum og vandi er fyri, at mismunur verður gjørdur.
Avtalur um stuðul skulu tæna báðum pørtum, og tí
kunnu krøv stillast í stuðulavtaluni um myndir, marknaðarføring, navn á
heimasíðuna og tílíkt.
Fyri at allar umsóknir um stuðul skulu hava
møguleika at verða viðgjørdar eins, verða einans umsóknir, ið eru sendar inn á
niðanfyri standandi oyðublaði, viðgjørdar.
Marknaðardeildin umsitur og viðgerð stuðulsumsóknir.
Umsóknir skulu latast inn í minsta lagi 4 vikur,
áðrenn stuðulin ynskist veittur. Er skotbráið styttri enn 4 vikur, loyva vit
okkum at síggja burtur frá umsóknini. Umsóknirnar verða viðgjørdar fyrsta
hósdag í hvørjum mánað.
Av tí at ein ávís upphædd til stuðul er ásett, er ikki vist, at allar
umsóknir fáa játtandi svar. Allar umsóknir, ið fylgja omanfyrinevndu
leiðbeining, verða viðgjørdar gjølla og øll, ið hava søkt um stuðul, fáa
skrivligt svar.
Sum meginregla stuðla vit ikki:
- rakstri
- almennum ella kommunalum tiltøkum
- námsferðum
- bóka- og fløguútgávum
- við keypi av lutaseðlum
- við mati
PH samtakið tilskilar sær frítt at velja ímillum
allar innkomnar umsóknir.


text:
Soleiðis var eisini í morgun, har flent var m.a. eftir havnamanninum, ið varð noyddur at flyta til Klaksvíkar og speiskliga tók til " hóast kirkjugarðurin er helvtina av tí í Havn, er hann óiva tvífalt so keðiligur at liggja í ".
31. oktober 2010
Kaffiprát í felaghúsinum
Hugnaligt er at fara í havnadal sunnumorgun. Kaffi er oftast í kannuni í felagshúsinum og prátið gongur lívliga. Mætir menn umrøða ymisk viðurskifti í landinum og søgurnar eru mangar.
Soleiðis var eisini í morgun, har flent var m.a. eftir havnamanninum, ið varð noyddur at flyta til Klaksvíkar og speiskliga tók til " hóast kirkjugarðurin er helvtina av tí í Havn, er hann óiva tvífalt so keðiligur at liggja í ".
Soleiðis var eisini í morgun, har flent var m.a. eftir havnamanninum, ið varð noyddur at flyta til Klaksvíkar og speiskliga tók til " hóast kirkjugarðurin er helvtina av tí í Havn, er hann óiva tvífalt so keðiligur at liggja í ".
29. oktober 2010
Kennur tú landið - Myndakapping
Lagt út av Hans Pauli 1 viðmerkingar
24. oktober 2010
Kennir tú landið - myndakapping
Fyrra umfari er ikki svara enn, so har er eisini møguleiki at gita myndina.
Mynd 1. Hvussu eitur dalurin ?
Lagt út av Hans Pauli 1 viðmerkingar
20. oktober 2010
Kennur tú landið - Myndakapping
Fyri at skapa áhuga fyri og aktivitet á nýggju heimasíðuni, er ætlanin at gera nøkur átøk av ymiskum slagi. Hesi verða byrja og roynd, so hvørt sum brúkilig hugskot kunnu gerast til veruleika.
Eitt av hesum hugskotum er at gera eina myndakapping fyri rossafólki, har myndir frá ríðitúrum verða nýttar til kappingina. Sum byrjan, er ætlanin at leggja nýggja mynd út einaferð um vikuna. Um fleiri hava rætt svar, verður drigi lut ímillum røttu svørini.
Hetta er ætla sum ein stuttleika kapping, tískil er eingin vinningur, og svørini frá øllum eru sjónlig. Møguligt er eisini geva svarið "anonymt" um ein ikki hevur hug at verða nevndur.
Hvussu eitur hetta øki ?
Svara við at trýsta á "viðmerkingar" niðanfyri.
Vegleiðing niðanfyri við at trýsta á "Les meira"
Lagt út av Hans Pauli 2 viðmerkingar
17. oktober 2010
Ríðiskeið 26/11-10 við Isólfi Líndal Þórisson
Isólfur Líndal Þórisson, útbúgv. frá Hólum og nú NM dómari, kemur 26. - 29. november 2010 at halda rídiskeid.
Tilmelding til rídiskeidid: Úti í tøltkantinuni 1.november 2010 kl. 20.00 - kl.21.00 og gjald: 900 kr pr. ross fyri fríggjakvøld og antin leygardag ella sunnudag.
Ringid til ítróttarnevndina: Anna Maria Joensen um tit hava spurningar til skeidid á tlf. 218192.
Leis meira á:
http://isross.com/
Frámerkir: Tiltøk
15. oktober 2010
Jórun Sumberg-Olsen og Glenn rossatannrøktari aftur í føroyum
Tey verða her í viku 41 og 42.
Les meira á:
Frámerkir: Tiltøk
14. oktober 2010
Myndir frá "á fjallið eftir rossum"
Tann 25 septembur skipaði Vága Ríðingarfelag fyri áhugaverdum tiltakið, nevniliga at fara á fjall eftir rossum.
Myndir eru nú at síggja á heimasíðuni hjá teimum.
http://www.vagaross.dk/10266894
Myndir eru nú at síggja á heimasíðuni hjá teimum.
http://www.vagaross.dk/10266894
7. oktober 2010
Kalendari
Umframt skránna, ið er gjørd fyri árið, er nú eisini stovnaður ein "Føroya Ríðingarfelag Kalendari".
Hesin er ætlaður sum ískoyti til skránna. Til dømis kunnu ríðilegur, ríðiskeið, fyriskipaðir túrar, arbeiðir ella líknandi setast í hendan kalendarin.
Leinkja er í vinstra bredda við heitinum:
Føroya Ríðingarfelag Kalendari
Hesin er ætlaður sum ískoyti til skránna. Til dømis kunnu ríðilegur, ríðiskeið, fyriskipaðir túrar, arbeiðir ella líknandi setast í hendan kalendarin.
Leinkja er í vinstra bredda við heitinum:
Føroya Ríðingarfelag Kalendari
3. oktober 2010
Fyrsti grein á nýggju síðuni
Hetta er fyrst greinin, ið løgd verður út á nýggju heimasíðuni. vónandi ferð hon at verða væl móttikin.
Lagt út av Føroya Ríðingarfelag Tórshavn 1 viðmerkingar
Abonner på: Indlæg (Atom)


text:
Vit eru skapandi kraftin á føroyska telemarknaðinum og eitt úrslit av, at føroyingar ynsktu fría kapping.
Vit vóru tann lítli og villi. Vit kollveltu føroyska telemarknaðin, sum nú telist millum heimsins fremstu. Tað vilja vit framhaldandi gera.
Vit vildu tað altjóða og hava altíð sæð tað sjálvsagda í, at Føroyar eru ein partur av heiminum. Tað gera vit enn.
Grundtankin var at veita føroyingum einfalt og gjøgnumskygt samskifti.
Tann grundtankin verður nú settur fram um alt annað.
Vit vilja kenna rómin av at betra gerandisdegin hjá øðrum, og vilja slóða fyri einari betri framtíð. Einari framtíð, har hvør einstakur kennir seg og sín gerandisdag aftur í okkum.
Ein nýggjur samleiki skal mynda okkum, sum krevur dirvi at geva brúkaranum høvuðsleiklutin.
Vit fara at bróta upp úr nýggjum, ganga ímóti streyminum og taka kjansir. Alt fyri brúkarans besta.
Fyri okkum snýr tað seg í grundini bara um at skapa tíð og frælsi til samveru og samanhald við onnur.
Tí lívið er ikki so galið og alt ov dýrabært til, at vit øll skulu brúka tíð til at seta okkum inn í tøkni og gigabeit.
Vit eru jú øll bara eitt “Hey” frá hvørjum øðrum, og vit burdu øll tosað minni um hvønn annan og meira við hvønn annan.
Kókað niður í ein bótamola, snýr Hey seg um nærveru.
Alt byrjar við Hey, og Hey byrjar í dag.


text:
Arkitektar 99 hava førleikan og tólini, til at kanna hvar hitin fer, og finna útav hvat kann gerast fyri at basa trupulleikanum.
Vit gera kostnaðarmetingar, uppskot til endurbjálving, og roknað lønsemi av íløguni út.
Eisini gera vit støðulýsingar, húsasýn, orkurammur og mangt annað.
Spurningar? Ring so til okkum, vit svara fegin.
Maj 2017
Arkitektar99 vera við á temakvøldi í Vestmanna týskvøldið tann 16. maj 2017. Her verður framløga um hvat er umráðandi at hugsa um tá byggjast skal.
Annie Heinesen, arkitektur, kemur at greiða frá hvussu ein kann útnytta sítt grundøki best, og hugleitt um hvussu ymiskur tørvurin kann vera hjá hvørjum einstøkum einstaklingi.
Eystein Sivertsen, byggifrøðingur, kemur síðan at greiða frá hvat er umráðandi at hava í huga tá søkjast skal um byggiloyvi.
Desembur 2016
Vit hjá arkitektum99 vilja ynskja øllum okkara viðskiftafólki, samstarvsfeløgum, vinum og kenningum eini gleðilig jól og gott nýggjár.
Desemur 2015
Arkitektar99 hava, saman við LOFTI arkitektum, fingið 2. virðisløn fyri uppskot um nýggja kirkju á Argjum. Sniðið á kirkjuni er ein tulking av fiskinum, sum tað kristna symbolið ICTUS, har kirkjan er kroppurin meðan kapellið er sterturin.
Nýmótans kirkjur eru í dag meira sum kirkjumiðdeplar, har nógvar ymiskar funktiónir samlast rundan um sjálvt kirkjurúmið.
Eikitræ er gjøgnumgangandi tilfarið í prosjektinum. Eik er valt tí tað er eitt sterkt og haldbart træ, sum skiftir lit og yvirflatu eftir veðrinum. Við tíðini útviklar tað sína egnu patina har tað gránar og fær ein silvurgráligan lit sum minnir um skræðu á fiski. Soleiðis hanga formur og materiali eisini symbolskt saman.
Apríl 2015
Fyrstu flísarnir verða nú lagdir á túnið kring Havnar Kirkju. Flísarnir eru úr føroyskum basalti og vera veittir av grótvirkinum í Skopun. Høgni Egholm, múrari, sendur fyri at leggja flísarnar.
Umframt at gera túnið, standa arkitektar99 fyri at umvæla gólv, timburklædning og vindeygu. Øll kirkjan verður málað, innan og uttan, gamlar EL-innleggingar vera skiftar út, belýsningurin verður somuleiðis dagførdur í kirkjuni.
Arkitektar99 samskipa eisini alt annað arbeiði í kirkjuni, eitt nú tá konservatørur skal umvæla altartalvu og rammuverkið kring altartalvuna, umframt at fríska ljósakrúnur og onnur fornminni upp.
Mars 2015
Arkitektarnir hava gjørt uppskot til nýggjan veggjaklædning á vinnubygningi uppi á Hálsi. Klædningsplátur úr messing og kopari eru partur av hesum áhugaverda uppskotinum, sum umframt at hava forkunnigt tilfar, eisini er fult av spennandi detaljum.
Desembur 2014
Depilin til til børn og ung við fjølbreki sum arkitektar99 hava teknað er nú liðugur og var móttøka hildin í bygninginum tann 16. des.
Á skránni vóru fleiri røður hildnar av bæði Anniku Olsen landsstýriskvinnu og Magnusi Rasmussen borgarstjóra í Runavík.
Depilin fer at veita umlætting og onnur dagtilboð sum aður hava verið spjaddar kring landi. Øll nýmótans útgerð til umlætting er í bygninginum og fer hetta at vera eitt stað har børn og ung við fjølbreki fara at fáa so góðar umstøður sum møguligt.
Grein og myndir frá avhendingini kunnu síggjast HER
Arkitektar99 vilja ynskja Landsverki, sum hevur verið byggiharri, Runavíkar Kommunum, starvsfólkum á stovninum og ikki minst brúkarunum hjartaliga tillukku við bygningum og bestu ynskir framyvir.
Novembur 2014
Vardu bústaðirnir í Klaksvík, sum arkitektar99 hava teknað, eru nú komnir væl áleiðis. Arbeiði byrjaði um summarið í 2013 og verður væntandi liðugt móti sumri 2015. 12 íbúðir vera í bygninginum umframt felags stova, køkur og skrivstovuhølir.
Oktobur 2014
Í oktobur vóru arkitektar99 við á framsýning í Müllers Pakkhúsi, sum arkitektafelag føroya skipaði fyri. Arkitektar úr øllum Føroyum vóru við á framsýningini sum var frá 2.- 5. oktobur.
Arkitektar99 vístu nakrar av okkara nýggjastu verkætlanum fram, millum aðrar Tekniska Skúlan í Klaksvík, sum er ein útbygging av verandi skúlanum. Útbyggingin er í gerð í løtuni.
Ein onnur áhugaverd verkætlan, ið vit vístu fram, er íbúðarbygningurin "Drekin", sum skal byggjast framvið Dalavegnum í Havn. Verkætlanin er nú komin so mikið væl áleiðis at søkt verður um byggiloyvi í næstum.
Juli 2014
Arkitektar99 hava í juli mánað arbeitt við eini verkætlan at umbyggja og dagføra ein av gomlu bygningunum hjá SVF sum Starvsmannafelagið hevur keypt. Ætlanin er at bygningurin, eftir at umbyggingin er framd, skal hýsa skrivstovuvirksemi, umframt einum vælútgjørdum fundahøli, ið kann leigast til m.a. fakfelagsfundir ella fyrilestrar. Fundarhøli fer væntandi at rúma áleið 120 fólkum. Hølið kann eisini brúkast til onnur tiltøk, eitt nú veitslur ella ella smærri tónleikatiltøk.
Juni 2014
Drekin
Sum drekin – ormurin við veingjum – smýgur bygningurin sær niðan eftir trøðni við Dalavegin. Sniðið skapar lívgandi útirúm kring bygningin, smáar deplar har íbúgvarnir kunnu møtast til prát ella spæl. Friðarligi áarløkurin rennur framvið Drekanum og gevur lív til grønu útirúmini og økið kring bygningin.
Áhugaverdur í skapi og ikki minst, áhugaverdur í byggihátti. Hann er leysur av lendinum og tykist sveima í leysum lofti.
Álin, ið er skrædlað omanav trøðni, er lyft upp í loft og skapar tekjuna. Flagtekjan passar seg sjálva við vøkstri. Eitt avrit av traðarbønum við øllum tí vøkstri, ið hartil hoyrir.
Rúmd er á trøðni fyri í alt um 45 íbúðum í støddum frá 50 - 125 m², tillagað eftir eftirspurningi.
Burðardygd er lyklaorð í verkætanini. At verja upprunalendið, at spara orku, at skapa trivnað, at byggja bíliga og samstundis byggja vakurt.
Arkitektar99 lýstu í nýggju Kvinnu, sum kom út fyrst í juni mánað.
Verkætlanin, sum er avmyndað í lýsingini, er av sethúsum sum Arkitektar99 hava teknað.
Húsini eru í gerð við Myllutjørn uppi í Hoyvík. Húsini eru í trimum hæddum, uml 60m2 hvør.
Húsini verða klødd við skifer steinflísum, meðan báðir útbygningarnir verða klæddir við timbri.
Arkitektar99 eru altíð klárir at veita ráðgeving innan nýbygging og umvælingar- ella dagføringararbeiði.
Apríl 2014
Í mars mánað gjørdu Arkitektar99 sáttmála við Bústaðir um projektering av 32 nýggjum íbúðum, ið skulu byggjast á økið hjá Bústøðum framvið dalavegnum. Tað eru Arkitektar99 og LOFTI arkitektar sum eiga uppskotið. Myndir av verkætlanini kunnu síggjast her niðanfyri.
Mars 2014
Hósdagin 20. feb byrjaði arbeiði at útbyggja Tekniska skúlan í Klaksvík. Arkitektar99 hava, saman við HMP, PB Consult pg KJ-Elráð, teknað bygningin, sum eftir ætlan skal standa liðugur við skúlaársbyrjan 2015. Ætlanin er, at nýggi bygningurin skal hýsa Klaksvíkar HF-skeiði og matvøruútbúgvingini sum heldur til í gamla Sjómansskúlanum.
Samlaði kostnaðurin fyri hesa verkætlanina verður áleið 36 mió kr.
Norðlýsið var tilstaðar við myndatólinum tá spakin var settur í - sí grein í Norðlýsinum her


text:
Amerikanski forsetin Donald Trump og forsetafrúan Melania Trump komu til London fríggjadagin, stutt eftir at Trump hevði verið á NATO toppfundi í Brússel.
Tá tað var almannakunngjørt, at Trump skuldi koma til Bretlands, byrjaðu fólk beinanvegin at mótmæla. Fleiri túsund fólk savnaðust í miðbýnum í London at mótmæla vitjanina.
Fleiri altjóða miðlar skriva um mótmælini, og eitt, ið hevur vakt serliga nógvan ans, er "Trump pinkubarnið", ið er ein seks metur høg ballón, ið ímyndar Donald Trump sum eitt illsint pinkubarn við blæðu. "Pinkubarnið" hevur enntá fingið eina fartelefon í hondina, ið lýsir, at Trump er ein íðin Twitter-brúkari.
Borgmeistarin í London, Sadiq Khan, gav loyvi til, at ballónin skuldi verða sett á flog, tá Trump kom til landið, tí hann stuðlar rættinum hjá fólkinum at mótmæla á friðarligan hátt, skrivar TV2.
Leo Murray, umhvørvisforsprákari, ið hevur tikið stig til at gera ballónina, sigur:
"Mótmælið snýr seg um at gera tað greitt, at Donald Trump og hansara hatursfulli politikkur ikki eru vælkomin í London," segði hann.
"Vit royndu at fáa fólk at flenna, vit hildu, at tað hevði verið stuttligt, og fólk hava brúk fyri eitt sindur av skemti, fyri at siga sum er, eftir tað, ið er hent í seinastuni bæði í Bretlandi og í USA."
Men ikki øll fegnaðust um ballónina. Summi hildu hana vera freka og hildu hana vera ein stór skomm.
Heldur ikki Trump fegnaðist um ballónina.
Á vitjan sínari hitti Trump Elizabeth drotning, Theresa May, og fleiri onnur embætisfólk, og síðani fór hann víðari til Skotlands at njóta restina av vikuskiftinum á einum golffrítíðarstaði, sum hann eigur har.
Og ballónin fylgdi við honum til Skotlands. Leo Murray hevði ætlan um at lata hana flúgva yvir golfstaðnum hjá Trump, men tað vildi skotska løgreglan ikki geva loyvi til.
Eftir ætlan skal baby ballónin nú á heimsrundferð, og hevur hon nú fingið sína egna Twitter síðu.
Í morgin ferð Trump til Finnlands, har hann eftir ætlan skal møta russiska forsetanum, Vladimir Putin.


text:
Demodicosa.
Demodex canis.
Djóralæknatænastan hevur á fyrsta sinni
staðfest sjúkuna "Generaliserað demodicosa" hjá hundi,
Hundurin var innfluttur til Føroyar. Orsøkin til sjúkuna
er ein motta, Demodex canis, sum heldur til og nørist í
hársekkjunum. Vanliga verður roknað við at mottan er
til staðar í hársekkjunum, men at sjúkan bert
verður sjónlig, tá umstøður við dýrunum
gera, at hon brýtur út. Sjúkan vísur seg við
skriða og eksemi og bruna um allan kroppin á hundinum.
1. Juvenil demodicosa er sjúka hjá ungum dýrum,
sum ofta grøðir seg sjálva tá hundurin er um eitt
ára gamal.
2. Demodicosa hjá hundum eldri enn eitt ár, verður
mett at vísa seg tí immunverjan hjá hundinum er ikki
nóg góð. Hon lekist ikki sjálv, men viðgerð
fyri mottuna kann gera at hundurin verður frískur.


text:
Hjúnabandslógin: danskir myndugleikar sinnaðir at gera neyðugar broytingar
Í samband við at ivamál vórðu reist í miðlunum, um hvørt broytingar av hjúnabandslógini kundu verða steðgaðar av donskum myndugleikum, setti Sjúrður Skaale danska ráðharranum, Karen Ellemann, spurning um málið. Ráðharrin hevur nú svarað, at danskir myndugleikar eru sinnaðir at gera neyðugar broytingar, um ynski um tað kemur úr Føroyum.
Les alt svarið her:
Svar frá Karen Ellemann.docx
Tíðindi
2018/09/07
Stjórnin vil brúka 15 mió. til at økja kunnleikan, og borgarar skjóta upp, at Ríkisfelagsskapurin skal á tímatalvuna. Alt í samsvari við tað, Javnaðarflokkurin leingi hevur virkað fyri.
les meir
2018/06/20
Nógv bendir á, at eitt altjóða veiðibann er ávegis. Bannið fevnir millum annað um veiðu eftir lunda og álku, og hetta kann raka Føroyar umvegis danska limaskapin í altjóða avtalu. – Eg fari at gera
les meir
RSS


text:
Í øllum vestanlondum er stórt fokus á heilsu og heilsuverk. Vit gerast alsamt eldri og borgarar krevja at hava tað betri og betri, eisini á gamalsaldrinum. Tað er lítið at ivast í, at lívsgóðskan er betra munandi seinastu øldina – men hetta gerst eisini dýrari ár um ár. Serliga vaksandi útreiðslur til heilivág eru ein tung byrða hjá flestu heilsuverkum. Heilsa fyllir sera nógv á fíggjarlógini í flestu londum, sum tískil hevur stórt fokus fyri at fáa almennu endarnar at røkka saman.
Vísindavøkan vakti minnir um ein virknan fiskivinnubý
Tað, at Vísindavøkan, sum Granskingarráðið hevur skipað fyri seinnu árini, hesaferð varð hildin í Sjóvinnuhúsinum á Vestaru...


text:
Løgtingið avskorið frá uttanríkispolitikki
Á tingfundinum í morgin kl. 11 verður hesin spurningur settur Aksel V. Johannesen, løgmanni.
Ætlar løgmaður at skipa fyri, at ein uttanríkisfrágreiðing á hvørjum ári verður løgd fyri Løgtingið til aðalorðaskiftis, soleiðis at Løgtingið og landsins borgarar fáa betri og neyvari innlit í, hvat ið fyriferst á uttanlandspolitiska økinum?
VIÐMERKINGAR:
Í mínari tíð sum løgmaður byrjaði ein siðvenja, har ið landsstýrið legði eina uttanríkisfrágreiðing fyri Løgtingið eina ferð árliga til aðalorðaskiftis.
Endamálið við frágreiðingini og aðalorðaskiftinum er at fáa eitt breitt og greitt uttanlands- ella uttanríkisorðaskifti í lag, soleiðis at tingfólk, sum ikki eru limir í uttanlandsnevndini, fáa neyvt og haldgott innlit í uttanlandsviðurskifti Føroya.
Harumframt er tað bæði gott og konstruktivt at tingfólk fáa høvi at koma við áskoðanum og hugsanum á hesum týðandi øki.
Tíverri er eingin slík frágreiðing løgd fyri Løgtingið seinastu tvey árini, og hetta sjálvt um eitt einmælt Løgting hevur samtykt ymiskt, ið skal fara fram á uttanríkisøkinum.
Tað er landsstýrinum til sóma, um hetta stigið verður tikið. Harumframt er hetta eitt greitt tekin um, at eisini á uttanlandsøkinum skal Løgtingið hava møguleika at skifta orð um tað, ið fer fram.
Øll vita, at landsstýrið kann ikki reka veruligan og tryggan uttanríkispolitikk uttan um pollitiska fundamentið, sum er Løgtingið.
Mangar eru søgurnar um, at landsstýrismaðurin á økinum ferðast higar og hagar, men hvat ið hann ger, og hvat kemur burtuúr, hevði verið gagnligt hjá Løgtinginum og landsins borgarum at fingið veruligt og neyvt innlit í.
Edmund Joensen, løgtingsmaður


text:
Bjarni Hammer hevur júst verið á tingsins røðarapallið og hann legði ikki fingarnar ímillum, har hann segði at suðuroy einki hevur fingið frá hesari samgonguni og nú skuldi vend koma í.
Gott Bjarni Hammer ikki er valdur í Norðoyggjum. Her hava vit slett einki fingið, men her er tað øvugt, at virðir í 100tals milliónum klassanum, eru fluttar frá okkara økið og til stóra tóma holið í Tórshavn.
Her nakað tit hava fingið í suðri, sum Klaksvíkingurin Aksel V. Johannesen skrivaði til Henrik Old, tá ið hann fór frá:
Hvalbiartunnilin samtyktur og boðin út,
túratalið við Smyrli er økt,
ítróttarháskúlin er uppraðfestur og pengar eru játtaðir til bygning,
pengar eru settir av til eftirskúla á Tvøroyri, sum skal byrja næsta summar,
tveir serlæknar afturat eru settir við Suðuroyar Sjúkrahús,
FHS og búskaparbreyt eru boðin út í Hovi,
pedagogisk hjálparfólkaútbúgving byrjar í Hovi í januar,
samferðsluhavnin á Krambatanga er útbygd,
skjalasavn stovnað á Tvøroyri,
økispsykiatri er skipað í Suðuroy,
og, ikki minst, at alilógin er tillagað soleiðis, at stórar útbyggingar kunnu gerast í Suðuroy við teirri treyt, at laksurin eisini verður virkaður í Suðuroy.
Eg tori at siga, at Suðuroyggin ongantíð hevur fingið so høga raðfesting sum farnu trý árini.
Hetta er also tín løgmaður Bjarni Hammer og tú situr sjálvur bæði í samgonguni og í samgonguni á Tvøroyra Býráð.
Her norðuri hava vit ongan góðan í samgonguni.
SáH


text:
So var hon her, innbjóðingin frá FINA til venjaraskeið í Tórshavn hin 30. november til 2. desember 2018:
- Memo um skeiðið frá FINA: FAR_CCP Memo L1.pdf
- Skrá: FINA CCP – Assistant Coach Level Programme (L1).pdf
Áhugaðir føroyingar verða bidnir um sum skjótast at senda teldupost til mín á rokur[kurla]ssf.fo, við hesum upplýsingum, so at eg kann skráseta tey í skipanini hjá FINA, og melda til:
- Navn, soleiðis sum tað stendur í passinum
- Skann ella mynd av passinum
- Andlitsmynd
- Adressuupplýsingar
- Teldupost-adressa (hjá tí sum meldar til)
Vit hava longu ein lista sum telur eini 21 fólk, sum hava roynt at melda til áðrenn hendan offisiella innbjóðing kom út. Tey verða so vítt gjørligt tikin fyrst … men gevið gætur at innbjóðingini er send út um allan heim, og at har bara eru 30 pláss.
Vegna SSF
Rókur


text:
Semjuloysn við trætumekling
Trætumekling er ein samráðingarháttur, sum gevur ósamdum pørtum møguleika til undir leiðslu av meklara á virðiligan hátt at tosa seg til sættis. Meklarin er óheftur av pørtunum og áhugamálum teirra og skipar samrøðuna so, at allir møguleikar verða troyttir at finna fram til eina varandi semjuloysn. Vánaligt tosingarlag tá ósemja er, elvir lættliga til misálit og mistulkingar. Samskiftið gerst vánaligt og endar ofta í eini fastlæstari trætu, sum ilt kann vera at koma úr aftur.
Meklarin stýrir eftir serligari skipan orðaskiftinum og gevur pørtunum høvi at koma til orðanna og lurta eftir hvør øðrum og seta seg inn í og skilja sjónarmiðini hjá hvør øðrum. Við størri innliti í áhugamálini hjá hinum, ávirkast egin sjónarmið, og nýggir møguleikar fyri semjuloysn koma undan kavi.
Partarnir sjálvir hava ábyrgdina av loysnini, og meklarin hvørki vegleiðir, gevur ráð, sigur sína hugsan ella tekur avgerðir í málinum.
Hvørjar eru treytirnar?
Meklingin er sjálvboðin og merkir, at partarnir sjálvir velja mekling og taka á seg ábyrgdina av loysnini. Partarnir kunnu altíð velja at taka seg aftur.
Meklingin fer fram í trúnaði, og onki av tí sum sagt verður, verður borið víðari. Sama er galdandi fyri meklaran. Trúnaðarkravið er fortreytin fyri at fáa bygt upp tað álit, sum eitt opið samskifti millum partarnar krevur.
Meklarin er neutralur og ópartískur, t.e. hevur ikki áhuga í úrslitinum og hevur ikki serligt tilknýti til annan partin. Meklarin sigur ikki sína hugsan, gevur ikki ráð ella tekur støðu í málinum. Trætuna og loysnina eiga partarnir.


text:
Tá vit tosa um tekniska støðið ella hegnið hjá tí einstaka í hondbólti, snýr tað seg um, hvussu spælarin loysir eina givna rørsluuppgávu, eitt nú at lofta einum bólti. Henda uppgávan kann loysast á ymsar mátar, og endamálið við tekniskari venjing er at finna fram til frægast hóskandi og munadyggu loysn til kravdu rørsluna.
Góð evni at samskipa vøddarnar í kroppinum eru ein fortreyt, skal ein spælari ella eitt barn læra at megna ymiskar teknikkir. Serligur teknikkur kann mennast, um barnið framman undan megnar ymisk og fjølbroytt rørslumynstur.
Rørsluligi gullaldurin hjá børnum er ímillum 8 og 12 ár, og tá eru sera góðar fortreytir at læra nýggjar rørslur. Vit eiga tí at gagnnýta tíðarskeiðið við at hava serliga nógv fokus á fjølbroytta tekniska venjing.
Frá 12 ára aldri byrjar ein meira skipað venjing, sum samsvarar rørslum í hondbólti. Boðskapurin í læruætlanini er, at venjast skulu tey røttu tingini, røttu tíðspunktini, í rættari raðfylgju og í rættari nøgd.
Teknikkur og teknisk venjing verða stundum blandað saman við taktikk og taktiska venjing. Taktiska fatanin hjá tí einstaka umfatar evnini hjá spælara at meta um, hvat skal gerast í givnu støðuni. Til ber at siga, at taktikkur er ein spurningur um, hvat tú velur at gera, og teknikkur er, hvussu tú gert tað.


text:
Nú eru nýggju hølini hjá Fjarlestrardeplinum tikin í nýtslu. Fyrsti lesandi hevur fingið lykil og hevur hesar seinastu dagarnir brúkt hølini sum lestrarstað.
Les meiri
Í næstum byrjar flettingin. Í hesum sambandi hevur bingjuplássið opið hvørt kvøld frá 1. okt. og allan mánaðin út.
Les meiri
Gøtan kring Vatnið í Vági telist millum mest brúktu gøtur í kommununi.
Les meiri
Lærugreina-ætlanin fyri Vágs kvøldskúla veturin 2013-2014 er nú klár. Tilmeldingarfreist til skeiðini er 6. oktober 2013.
Les meiri
Býarbókasavnið í Vágs skúla er stongt 26. sept. til 6. okt.
Les meiri


text:
Fleiri gjaldskort sperrað27-05-2014
Danski kortveitarin Nets hevur seinastu dagarnar sperrað gjaldskort hjá fleiri føroyingum
Føðingardagsferðin hjá Bassa27-05-2014
Nú bjóðar Bassi aftur børnunum í stóran føðingardag saman við Angelu og Hannibal. Ársins fyrsti Bassaføðingardagur verður fríggjadagin 30. mai kl. 17 á Norðoyastevnu í Klaksvík
Lønarflytingar hesa vikuna26-05-2014
Av tí, at halgidagur er hósdagin, mæla vit til, at lønarflytingar verða gjørdar innan mikudagin 28. mai kl. 15.30, um lønin skal koma á kontu áðrenn vikuskiftið
Innkalling til eykaaðalfund26-05-2014
Innkallað verður til eykaaðalfund í Eik Banka. Á skránni er val av nevndarlimi
Spar upp við fastari rentu23-05-2014
Eik bjóðar fastrentukontur við hægri rentu enn á vanligum kontum. Inngjaldingartíðarskeiðið er tó avmarkað


text:
Klaksvíkar sjúkrahús akkrediterað
Í februar vóru fólk frá danska stovninum IKAS og kannaðu um føroyska sjúkrahúsverkið lýkur dygdarkrøvini, sum Den Danske Kvalitetsmodel setir. Úrslitini frá kanningunum eru nú tøk.
Samanumtikið metir danska IKAS, at stór menning hevur verið á øllum sjúkrahúsunum, meðan arbeitt hevur verið við Den danske Kvalitetsmodel. Tey trý sjúkrahúsini hava eitt støði, sum ger at tey kunnu fáa góðkenning.
Niðurstøðan er, at Klaksvíkar sjúkrahús er akkrediterað, sum merkir at sjúkrahúsið hevur fingið góðkenning uttan viðmerkingar.
Frágreiðing Klaksvíkar sjúkrahús
UM AKKREDITERINGINA
Akkreditering snýr seg um trygd og dygd. Hon hevur til endamáls at menna heilsuverkið og tryggja, at dygdin er á nóg høgum stigi.
Talan um eina tilgongd, har stovnarnir arbeiða við at liva upp til nøkur dygdarkrøv og verða við jøvnum millumbilum mett av einum óheftum fakligum toymi. Verður til dømis eitt sjúkrahús mett at liva upp til dygdarkrøvini, verður sjúkrahúsið góðkent og mett sum "akkrediterað".


text:
Søgan
Maria Poulsen varð sett á stovn í 1848 tá Johan Poulsen, sum fyrsti føroyski blikksmiður opnaði smiðu í Tórshavn. Seinni tók Ludvig Poulsen yvir arbeiðið, og hesa tíðina bar virkið navnið ”Ludvig Poulsen”.
Í 1906 flutti Ludvig í nýggj størri hølir í Tórsgøtu 10, har Maria Poulsen Búnýti heldur til enn í dag. (mynd verkstaði í Tórsgøtu í 1915)
Í 1944 fekk "Ludvig Poulsen” nýggjar eigarar. Grímur á Dul bleiv stjóri, og samstundis varð felagið gjørt til eitt partafelag og navnið bleiv broytt til Maria Poulsen (kona Ludvig Poulsen). Í 1982 flutti HVS og Blikksmiðjan í størri høli á Hálsi, Tórshavn. Í 1985 bleiv Kristian á Dul stjóri (sonur Grímur) og rekur hann saman við eldra beiggjanum, Jógvan, Mariu Poulsen.
Í Dag starvast uml. 40 fólk hjá Maria Poulsen og hava vit 3 Handlar; HVS, Baðirúm og Búnýti.
Við meiri enn 120 ára royndum innan yrkið eru vit elsta og størsta virki sum bjóðar heildar loysnir innan HVS. Vit bjóða alla tænastu og ráðgeving sum nútíðin krevur. Eisini hava vit búnýtishandilin sum hevur búnýtir og príðislutir til heimið.
Stovnarin Ludvig Poulsen legði stóran dent á at starvfólki skliti tydningin av góðum handverki, og er hetta grundarsteinurin hjá Mariu Poulsen pf.


text:
Stevnumið
Um stevnumiðini hjá Tjóðveldi
Tjóðveldishugsjónin og tjóðveldismálini skulu útinnast støðugt á teimum ymsu mótunum í samfelagnum:
Í stjórnmálum, landspolitikki og altjóða samstarvi. Í kommunalum og lokalum arbeiði. Í fakfeløgum, vinnufeløgum, áhugafeløgum og felagsskapum. Í mentanararbeiði, í orðaskifti og í gerandislívinum sum heild.
Stevnan hjá flokkinum er hugsjónarliga grundarlagið og høvuðsmálini, ið ikki verða broytt. Stevnumiðini eru ítøkiligi politikkurin, sum skal fremja stevnuna og málini í verki í dagsins samfelag.
Stevnumiðini verða tí dagførd og endurskoðað við jøvnum millumbilum. Ein røð av fólki og bólkum hava sambært samtykt á flokstingi í Tórshavn 2013 arbeitt við at orða og viðgera stevnumiðini. Síðan hevur uppskot verið viðgjørt á eykaflokstingi í Haraldssundi í november 2013, og aðalstjórnin í flokkinum hevur valt eina ritstjórn.
Eftir framløgu á flokstingi í Sandavági 28. og 29. mars 2014 hevur uppskotið verið sent øllum økisfeløgum floksins. Allir partar í flokkinum og øll tjóðveldisáhugað hava havt møguleika viðgera og viðmerkja uppskotið. Á eykaflokstingi 10. mai 2014 vórðu viðmerkingar, broytingaruppskot og uppískoyti frá feløgum og tjóðveldisáhugaðum samtykt og viðmerkt til hesa endaligu útgávuna.
Stevnumiðini verða sett upp í 11 partar:
- Tjóðveldishugsjónin
- Frælsar Føroyar – frælst fólk
- Varandi virðir í sjálvberandi búskapi
- Fjøltáttað og nýskapandi vinnulív
- Somu rættindi – somu møguleikar
- Ein lærandi og vitandi tjóð
- Skapandi mentan og list
- Burðardyggar Føroyar
- Størri og samanbundnar Føroyar
- Altjóða miðdepil í Norðuratlantshavi
- Vit byggja land


text:
Leikarafelag Føroya
Leikarafelag Føroya er fakfelagið hjá yrkissjónleikarum og yrkislærdum leikhúsfólki í Føroyum. Høvðusendamál felagsins er, at menna føroyska yrkisleiklist og styrkja um støðuna hjá leiklistini í samfelagnum. Eitt av málunum við fakfelagnum er at savna tey í eitt felag, sum hava fingið sær útbúgving innan sjónleikarayrki. Tað vil siga ljóð- og ljósteknikarar, leiklistafrøðingar, pallsniðgevar, leikstjórar og sjónleikarar. Uppgáva felagsins er, at umboða limir sínar í sáttmálasamráðingum, veita teimum hjálp og ráðgeving, og stuðla teimum í teirra rættindum, umframt at samskifta við útlendsk feløg og altjóða felagskapir á leiklistarliga økinum. Arbeiðsøkið hjá felagnum er allur yrkissjónleikur, leikstjórn, útvarpsleikir og upplestur, sjónvarpsleikir og upplestur, filmar, leiklistafrøði, undirvísing og skeiðvirksemi, lýsingar, undirhald og annað leikhúsyrki.
Innihaldsyvirlit
Søgan[rætta | rætta wikitekst]
Tá ið Leikpallur Føroya var settur á stovn tann 12. mars 1989, fór broyting fram viðvíkjandi hvussu peningurin, ið varð játtaður til sjónleik, skuldi útgjaldast.
Tað var rættuliga skjótt, at Meginfelag Áhugaleikara Føroya (MÁF) fekk eina pulju av játtanini til sjálvt at býta út, men Gríma, einasti yrkisleikbólkurin tá, møtti søkja til Leikpall Føroya til hvørt einstakt leikverk. Hetta kundi tykjast órættvíst og tí var Leikarafelag Føroya stovnað. Leikarafelagið skuldi verða eitt slag av meginfelag fyri yrkisleiklistina, eins og MÁF var meginfelag fyri áhugaleikin. Tá Leikarafelagið formelt var stovnað, var farið yvir til eitt helvtarbýti av játtanini, burtursæð frá einari lítlari pulju, ið Leikpallurin ráddi yvir til ávís onnur endamál sjónleikinum at frama.
Búmerkið - Sólin hjá William Heinesen[rætta | rætta wikitekst]
Í 1990 var eitt tiltak í Sjónleikarhúsinum, ið æt "WH 90" Williami Heinesen til heiðurs. Har hevði Ingi Joensen gjørt eina ljósbakgrund til pallin við ymiskum vignettum, ið William hevði teknað. Laura Joensen, ein av fyrstu limunum, fall fyri sólini, ið jú bæði er glað og sorgarbundin og soleiðis hevur elementini í teaturmaskunum í sær. Um Leikarafelagið skuldi hava eitt búmerki, so átti tað at verða sólin hjá Williami.
Tíðin gekk so. Leikarafelagið hevði nógvar fundir um, hvat fyri eitt felag tey skuldu verða. Greitt var, at tað kundi ikki gerast eitt fakfelag við almennum stuðli, men mátti verða eitt áhugafelag fyri yrkisleiklist. Innkallað varð síðan til ein breiðari fund saman við áhugaleikarum har felagið varð víðkað til at eisini kunna upptaka áhugaleikarar. Tá gjørdist m.o. Sverri Egholm limur.
Á einum fundi varð tosað um sjónligheit, sum vit felagið ofta framvegis ger, og tá kom sólin hjá Williami upp á tal, tá fingu Sverri og Laura til uppgávu at fáa loyvi frá Williami. Tey fóru niðan til hansara at spyrja, og tað var leyst og liðugt beinanvegin. Hetta var ikki so langt áðrenn William doyði, men hann var púra klárur og vælhýrdur hetta kvøldið, og var fegin um at kunna geva enn eitt íkast til leiklistina. Einki bleiv skrivað niður, men felagið hevur seinni tryggjað sær, í samráð við eftirkomarar Williams, at felagið enn tann dag í dag kann nýta sólina sum búmerki hjá Leikarafelag Føroya.[1]
Nevndin[rætta | rætta wikitekst]
- Súsanna Tórgarð, forkvinna
- Laura Joensen, kassameistari
- Gunnvá Zachariasen, nevndarlimur
- Kristina S. Ougaard, tiltakslimur (virkandi nevndarlimur)[2]


text:
Teir báðir Óli Mortensen og Alvi Hjelm fara nú í komandi viku at royna seg á Mare Nostrum 2017, fyrst í Barcelona hin 13. og 14. juni og síðani í Canet hin 17. og 18. juni.
Startlistin til stevnuna í Barcelona sæst her, har vit millum annað síggja at Alvi er styrkismettur sum nummar 13 í 400 blandað og nr 25 í 200 blandað, og Óli sum nummar 14 í 1500 metra frí. Óli fer eisini at royna seg í 400 frí, men har er okkurt galið við tilmeldingartíðini á listanum.
Har verður sjónvarpað frá stevnuni, millum annað á katalanska ESport3, umframt við onkrari stroymingsloysn frá amerikansku FloSwimming. Hendan seinna er tó avmarkað til amerikanarar, bretar og avstraliarar.
Startlistin til Canet er eftir øllum at døma ikki klárur enn, men fer Óli har at royna seg í 400 og 800 frí, og Alvi í 200 og 400 blandað. Sí LiveFFN


text:
Orð og lag: Teitur Lassen
“Sangir í moll geva mær the blues”,
segði hon við meg og skrúvaði upp.
Dovið øl og stearin
rundan um James Dean,
tann fyrsti var dottin av í rúsinum.
Vit yptu øksl saman, sukku niður í bláman,
stjólu hvønn annan til sangir í moll.
Tá eg raknaði við var hon farin heim,
hurðin hjá mær stóð víðopin.
Ein friðarlig akkord, ið eingin annar hoyrdi,
summaði millum fløskurnar í stovuni.
Bert eitt kann henda, tá ið ljósið er tendrað
við tveimum, sum dansa til sangir í moll.
Vit yptu øksl saman, sukku niður í bláman,
stjólu hvønn annan til sangir í moll.


text:
Fiskimálaráðið krevur at avhoyringar verða loyniligar
Kanningarstjórin, sum løgtingið setti at kanna embætisførsluna hjá Løgmanni og Landstýrismanninum í fiskivinnumálum, sigur við Norðlýsið at Fiskimálaráðið hevur kravt at partar av avhoyringunum verða duldar fyri almenninginum.
Í vikuni frættist at Kristina Samuelsen advokatur, sum Løgtingið setti at kannað embætisførsluna hjá Løgmanni, Aksel V. Jóhannesen og Landsstýrismanninum í fiskivinnumálum, Høgna Hoydal, í samband við at fiskimálaráðið gav loyvi til at flyta veiðuloyvi ólógliga frá línuskipið til uppisjóvarskip, longu er farin til arbeiðis og var byrjað at avhoyra embætisfólk aftan stongdar dyr.
Norðlýsið skrivaði til kanningarstjóran og spurdi um hvør hevði gjørt av at kanningarnar hjá Løgtinginum, skuldi verða loyniligar og kanningarstjórin svarar at fiskimálaráðið hevði kravt at almenningurin ikki fekk atgongd til part av avhoyringunum. Men at kanningarstjórin nú hevur kravt eina nærri grundgeving fyri hví avhoyringarnar ikki skulu fram fyri almenningin.
- Av tí at avhoyringarnar eru grundaðar á skjøl, ið eru frámerkt sum trúnaðarskjøl, havi eg vent fyrispurning til aðalstjóran í Fiskimálaráðnum, um nevndu skjøl geva orsøk til fyrivarni frá Fiskimálaráðnum, at uttanfyrstandandi sleppa at fylgja avhoyringunum. Eg havi í hesum sambandi fingið upplýst, at innihaldið í hesum skjølum ikki skal koma øðrum til kunnleika.
- Eg havi biðið um eina nærri grundgeving fyri, hví innihaldið í hesum skjølum skal haldast í trúnaði. Eg leggji dent á, at fáa greiðu á hesum skjótast gjørligt. Tað hevur annars ikki verið upp á tal at taka atlit til privat viðurskifti. Tað kenni eg einki til, skrivar Kristina Samuelsen, kanningarstjóri.


text:
Sirið Stenberg segði í løgtinginum í dag, at arbeiðið at gera náttúruverndarlóg skjótt verður liðugt. Í lógini verður heimild hjá landsstýrisfólkinum at seta avmarking á innflutning av urtum og blómum.
Tá ið munnligir fyrispurningar vóru í løgtinginum í dag, spurdi Sonja Jógvansdóttir, uttanflokkatingkvinna, Sirið Stenberg, landsstýriskvinnu í heilsu- og innlendismálum, um, hvussu tað gongur at gera náttúruverndarlóg. Samgongan hevur havt tað sum mál at gera náttúruverndarlóg, og Sirið Stenberg segði í tinginum í dag, at tað líður væl við arbeiðinum.
Hon segði, at grundin til, at tað hevur tikið langa tíð at gera lógina, er, at lógin fevnir um øki hjá bæði fiskimála- og mentamálaráðnum, sum tískil eisini hava skulað gjørt viðmerkingar til málið.
Annars segði landsstýriskvinnan, at eftir lógini verður møguligt hjá landsstýrisfólki at avmarka innflutning av plantum og urtum. Millum annað Sjúrður Hammer, fuglafrøðingur, hevur víst á vandan í at hava urtir og blómur, ið kunnu hava ringorm, sum kann vera vandamikil fyri seyð og hund, við sær inn í landið. Hann helt, at ein svartur listi átti at verða gjørdur, har nærri var tilskilað, hvat var loyvt at innflyta. Sjúrður Hammer hevur eisini víst á, at bæði flatmaðkur og vespur allarhelst eru komin til Føroya við innfluttum plantum og urtum.
Les eisini: Kann vera vandamikið at innflyta gras og urtir
Fyrst í juli mánaða tisaði Fjúrtandi eisini við Erlu í Brekkustovu, lívfrøðing, sum vísti á vandan í at innflyta urtir og blómur. Hon segði, at í ringasta føri kundi ringormur vera vandamikil fyri menniskju, og at tað er vanligt aðrastaðni at hava avmarkingar á, hvat er loyvt at innflyta.
Landstýriskvinnan vísti annars á týdningin yvirhøvur at hava eina náttúruverndarlóg, tí at føroyingar í øllum lutum liva av náttúrutilfeinginum, og at hon væntaði at lógin heilt skjótt verður klár at bera í tingið


text:
Kategori: Tíðindi
Marghøllin stóra ávirkan á fótbóltin í Vági
Hóast tað bert eru 4½ mánaðir síðani at fyrstu venjingarnar vóru í Marghøllini, so hevur Marghøllin longu nú havt sera stóra ávirkan á fótbóltin í Vági.
Fótbóltsdystir á jóansøku
Á jóansøku eru sum vant nógvir fótbóltsdystir á skránni. Dystir eru bæði leygardagin og sunnudagin – og dystarskráin er niðanfyri.
Fótbóltsskúlin – freistin er mánadagin
Tað eru longu nógv sum hava meldað til fótbóltsskúlan hjá FC Suðuroy, sum verður í døgunum 29. og 30. juni í Vági.
U11 gentur góða framgongd
U11 genturnar hjá FC Suðuroy sum fyri fyrstu ferð spæla fótbólt í ár vísa góða gongd.
FC Suðuroy fótbóltsskúla 29. og 30. juni
Árligu Fótbóltsskúlarnir, sum FSF saman við HB, B68 og FC Suðuroy skipa fyri, verða í ár 29. og 30. juni í Gundadali í Havn á Toftum og í Vági.
Ungdómsliðini á útivølli leygardagin 9. juni
Leygardagin eru aftur dystir á skrá hjá ungdómsliðum hjá FC Suðuroy og eru allir dystir norðanfjørðs. Dystaryvirlitið er niðanfyri.
Dystir komandi vikuskifti
Fleiri dystir á skrá leygardagin 2. juni, tá bæðu U15 dreingir og gentur, U11 dreingir og gentur, og U9 dreingir og gentur skulu í dyst á útivølli.
Flestu liðini á útivølli leygardagin
Tey liðini, sum skulu spæla leygardagin, skulu øll spæla á útivølli, og gongur leiðin bæði á Toftir, til Leirvíkar, til Streymnesar og í Gundadal.
Nógvir dystir á skrá í vikuskiftinum
Í vikuskiftinum eru aftur nógvir dystir á skrá hjá okkara liðum. Far inn á yvirlitið “Komandi dystir”, har er kunning um hvørjir dystir eru og hvar teir eru.
Alexander á U15 landsliðið
Týsdagin 8. mai fer føroyska U15-landsliðið við dreingjum til kapping í Esbjerg í Danmark. Talan er um Esbjerg Elite Cup, har lið úr Danmark og fleiri av hinum norðanlondunum luttaka.


text:
23. mai 2018
Seinasta Eldrasamkoma í Betesda áðrenn summarsteðgin.
Frķggjadagin 25. mai kl. 15 veršur Eldrasamkoma ķ Betesda. Hetta veršur seinasta Eldrasamkoman įšrenn summarstešgin.
Tį fer Svend Sivertsen at greiša frį, hvussu taš var at vaksa upp ķ einumtrś bošaraheimi. Eisini veršur pįpi hansara, Hans Sivertsen, sum hevur veriš trśbošari ķ Grųnlandi ķ slaka hįlva ųld til stašar, og hųviš veršur eisini at heilsa uppį hann.
17 Sangarar sum fara ķ juni mįnaš til Grųnlands at feršast viš "Juvel IIeinar 10 dagar, fara eisini at syngja į Eldrasamkomuni.
Felagssangur og hugnaprįt veršur og ein drekkamušur.


text:
Jens Hákun Leo
07.09.2016 - 07:58
Ítróttur > Ítróttur > Fótbóltur
Tá ið Føroyar í gjárkvøldið leiktu javnt 0-0 ímóti Ungarn á Tórsvølli, sat ein við nærum somu kenslu sum eftir 2-2 dystin ímóti Bosnia Herzegovina á Svangaskarði tann 9. juni 1999.
Tá spældi tað føroyska liðið eisini framúr væl, hevði nógvar málmøguleikar, samstundis sum áðsskoðararnir eisini vóru í góðum hýri. Tað avrikið er eitt tað besta føroyska avrikið - um ikki úrslitið - nakrantíð.
Eftir tann dystin hildu Tórður Mikkelsen og Ólavur Waag Høgnesen, sum søgdu frá tí dystinum, fyri, at tað sjálvsagt var at gleðast um at fáa eitt stig, men at man allíkavæl kundi iðra seg um, at tað góða avrikið ikki var nokk til at fáa trý stig. Ólavur vísti í hesum sambandi á, at 2-2 var í so tepurt.
Uni Arge skoraði bæði tey føroysku málini hetta juni-mikukvøldið í 1999, fyrst til 1-1 og síðan til 2-1. John Petersen brendi harumframt brotsspark, meðan støðan var 2-2.
Í gjárkvøldið sat ein við nøkulunda tí somu kensluni sum í 1999. Føroyar spældu sera væl, hildu væl uppá bóltin (sum sjáldan sæð áður) og fingu eitt úrslit, sum er at gleðast um, samstundis sum man eisini kundi iðra seg um, at bólturin í ávísum føri fór í stongina-út ístaðin fyri í stongina-inn.
Frá 1998-1999 var tað føroyska liðið rættiliga væl fyri í nøkur ár og fekk nøkur fín úrslit, harundir 2-2 ímóti Slovenia, Skottlandi og Kýpros, tveir sigrar ímóti Luxembourg, umframt at liðið eisini argaði Týskland í tveimum umførum.
Spurningurin, sum stendur eftir eftir hetta, er so, um hetta føroyska liðið (sum longu hevur bast Grikkalandi tvær ferðir) kann fylgja upp uppá avrikini og, ikki minst, úrslitini hjá 1999-liðnum. Spælið í gjárkvøldið boðar í hvussu er frá góðum, tí at tað er rættiliga sjáldsamt, at Føroyar hava hildið so væl uppá bóltin sum í gjárkvøldið.
Sjá Føroyar-Bosnia frá 1999 her


text:
Ari av Rana
13.06.2018 - 15:51
Ítróttur > Ítróttur > Fótbóltur
Portalurin hitar upp til HM í fótbólti, sum byrjar í morgin, við at seta venjarum í Betri-deildini hjámonnum 7 spurningar um hvat hesir vænta og vóna av kappingini.
Næsti maður í heita stólinum er Jákup á Borg, venjari hjá B36.
Hvørjum landsliðið stuðlar tú til HM?
- Eg haldi við teimum, sum Manchester United leikararnir umboða. Og har er tað nokk mest Ongland og Frakland. Sjálvandi stuðli eg eisini Ísland og Danmark.
Hvør vinnur HM?
- Eg vænti at Brasilia gerast heimsmeistarar. Týskland, sum annars altíð er eitt gott boð, hava mist eitt sindur. Frakland og Spania eru eisini spennandi, men eg meti at teir eru ov óstøðugir.
Hvør verður kosin besti leikari?
- Tað verður Paul Pogba. Manchester United leikarin hevur víst, at hann er best tá harðast leikar á.
Hvør verður toppskjútti?
- Eg vænti at tað verður Neymar. Tað er altíð ein á liðinum, sum kemur longst í kappingini. Eg vænti at Brasilia fer allan vegin og tí gerst Neymar nokk toppskjútti.
Hvat lið tekur øll á bóli?
- Eg vóni at tað verður Ísland, sum fer at standa seg betri enn nakar væntaði.
Hvat lið verður størsta vónbrotið?
- Ongland og Argentina. Enn einaferð.
Hvussu fer HM at ávirka tín gerandisdag?
- Eg fari at fylgja so væl við sum gjørligt. Tað verður familjuløtur við soninum og dóttrini. Eg fari neyvan at síggja allar dystirnar, og hevði neyvan hugt eftir eitt nú Russland og Saudi Arabia, um tað ikki var byrjanardysturin.


text:
NÓGV FÓLK Á VAGLINUM TIL 70-ÁRA DAG ÍSRAELS
Frælsisdag Ísraels, 14. mai varð skipað fyri fundi á Vaglinum í Havn. Upp ímóti 500 fólk møttu upp við Býráðshúsini í Gamla kommunuskúlagarði henda serliga dag Ísrael. Bjørgfinnur Heinesen, sum skipaði fyri, bjóðaði vælkomin. -- les meira ---
Heini og Malan Lützen og Sirikit Jacobsen sungu; Jón Svein Heinesen hevði fylgispælið. Svenning av Lofti og Avl Lipkin talaðu. Agnar Joensen týddi Avi hegnisliga til føroyskt.
Ein drekkamuður, við sersta góðari lagkøku, prýdda við ísraelska flagginum, varð eisini bjóðaður.
Løtan endaði við, at tjóðsangir Ísraels og Føroya vórðu sungnir og at biðið varð fyri londunum báðum.
Samanum tikið, ein sera væleydnað løta, í fínasta veðri á Vaglinum.
Um kvøldið skipaði Vinafelagið Føroyar-Ísrael fyri fundi í Læraraskúlahøllini, har bólkurin Blátt Gras sang og Avi Lipkin talaði.
Takk fyri, øll somul ið gjørdu henda merkisdag Ísraels so góðan og hátíðarligan.


text:
Morgunmat á Geilini 6
Í morgun kl. 8:00 møtti næm. í 7.d nývaknaðir til morgunmat á Geilini 6.
Haldi, at tað er stuttligt at fáa gestir, av so fittum og fyrikomandi næm. og sum settu prís uppá ein góðan morgunmat.
Onkur spurdi so fitt: "hevur tú gjørt morgunmat í alla nátt?"
He,he, fitt ha?
Hetta var ein sera hugnaligur morgun saman við fittum og takksamun næm., ið takkaðu pent fyri seg.
Vitjan norðanfrá
Vit ynskja næmingunum av Viðareiði og Fossanesi hjartaliga vælkomin til Klaksvíkar í skúla.
Í 8.d koma Oskar og Julian at ganga.
Mykinestúrurin í myndum
Her eru myndir frá okkara summarútferð í Mykinesi
Øll hava rætt til góð barnaár
5. apríl vóru vit til eitt sera gott tiltak, ið var í Norðurlandahúsinum.
Yvirskriftin var: Barnarættindi -eisini tá tú ert 13 ár.
Alice Simonsen fyriskipari bjóðaði vælkomin.
Á skránni vóru: Barnabati, Beinir, filmur, Bláikrossur, Allan Tausen og seinast ein barnarættinda-quiz, har okkara næm. vunnu.
Allir 7. fl. á Skúlatrøð vóru umboðaðir.
Vit sleða
Hóast veðrið varð heldur vátt, fóru genturnar hugagóðar niðan á Trønna at sleða. Dreingirnir vóru í skúlanum og hugdu at filmi.
Kl. 9:45 ótu vit bollar frá Ári og fingu kakao.
Hetta varð ein deiligur dagur, og vit takka hjartaliga fyri allar nýbakaðu bollarnar, ið smakkaðu so sera væl.
Roynd
Vit royna okkum í roynd. Her eitt "sneak peek" í 7.d :)
Vit siga farvæl við Josiah, id nú fer aftur til Zambia.
Josiah hevur nú gingið í skúla hjá okkum í 2 mðr. og fer nú aftur til Zambia.
Vit takka fyri ein góðan tíma, við frágreiðing og myndum úr Afrika, og vælsmakkandi køku frá Malenu og Bergit, :)
Vit ynskja Josiah góða ferð.
Vit í 7.d. takka fyri ein góðan morgunmat.
Kl. 8:00 í morgun 15. des. møttu vit nývaknaði og svong til eitt lekkurt og innbjóðandi borð í Klingruni.
Stuttligt at vera saman, við fittum næm., og hugna sær, nú tað stundar til jóla. Serliga kemur hetta væl við, nú morgnarnir eru myrkir og kaldir.
Mett og væl sett, takka vit fyri okkum í Klingruni, og fara nú at rigga okkum til jólaleik, her á skúlanum.
Vit eru í jólahýri og vit elska tað!!! :)
7. d Úti í Grøv
Í góð veðrinum í dag hava vit hugnað okkum úti og tikið nakrar myndir.


text:
Um støðan var, sum TG Verk lýsir hana, hevði bygningurin ikki sæð soleiðis út, sum hann ger í dag. Við øðrum orðum vóru vit ongantíð komin her, har bygningurin nærum er liðugt innilokaður, og at ferð skjótt verður sett á innrættingina. Nýggju myndirnar á Landsverk.fo tala fyri seg.
Sum stjóri fyri Landsverk skal eg vera tann fyrsti at viðganga, at talan er um eina stóra og hartil avbjóðandi verkætlan. Hetta er ikki løgið, tí talan er um Føroya størstu byggiverkætlan nakrantíð. Tá vit somuleiðis hugsa um sermerkta, stórsligna og hartil torgreidda arkitekturin á Glasi, ja, so krevur tað óvanliga nógv av øllum pørtum í verkætlanini fyri at fáa byggingina at eydnast. Men hóast stórar avbjóðingar, seinkingar og aðrar trupulleikar, so hevur gingið støðugt fram á við byggingini. Vit ivast heldur ikki í, at vit koma á mál við einum góðum úrsliti, ið skapar virðiligar og spennandi karmar fyri okkara ungu í dag eins og komandi ættarlið.
Tá vit hugsa um, at talan er um eina so torgreidda verkætlan, er ikki løgið, at uppgávan verður undirmett. Hetta kann hugsast vera hent hjá TG Verki í hesum føri, og tað er skiljandi. Vit sóu longu í sambandi við lisitatiónina í 2012, at íslendska dóttirfelagið í Føroyum hevði munandi lægri prísir, enn tær størru og meira royndu byggifyritøkurnar her á landi. Uppgávan gjørdust heldur ikki lættari hjá TG Verki, tá avbjóðingarnar gjørdist fleiri enn upprunaliga ætlað. Sum útboðið varð skrúvað saman í samráð við bæði vinnuna og politiskar myndugleikar, var Landsverk sum almennur byggiharri tvungið til at taka av teimum lægstu boðunum. Harvið fullu tær størstu arbeiðstøkurnar til TG Verk, sum var bíligast.
Stjórin á TG Verki sigur seg ongantíð hava verið úti fyri nøkrum líknandi, og tað hevur hann ivaleyst heldur ikki. Hetta hongur uttan iva neyvt saman við, at TG Verk Føroyar ongantíð áður hevur átikið sær eina so stóra og torgreidda uppgávu. Eg haldi tað bara ikki vera hóskandi einans at geva øðrum skuldina fyri, at arbeiði teirra ikki gongur eftir ætlan.
Í greinini verður víst á, at nógvar rættingar eru gjørdar í tekningunum, og tað fari eg at geva TG Verki rætt í. Stjórin fyri høvuðsarbeiðstakaran gloymir bara at leggja afturat, at tá talan er um stórar og torgreiddar byggiverkætlanir, er tað heilt natúrligt, at talið av rættingum er størri enn í sambandi við minni og einfaldari verkætlanir. Og sum mongum kunnugt hava trupulleikar verið í verkætlanini, sum TG verk longu hava fingið bæði fíggjarligt endurgjald og tíðarleinging fyri. Sjálvandi vóru tekningarnar klárar, tá farið varð undir at byggja, tí hvussu skuldi annars verið møguligt hjá TG Verki at bygt, sum byggifyritøkan higartil hevur gjørt?
Rætt er, at neyðugt varð at býta upprunaligu sáttmálarnar upp í smærri bitar, men hetta kom í stóran mun í kjalarvørrinum av øllum sparingunum, sum verkætlanin hevur liðið undir. Hetta varð samstundis gjørt fyri at tryggja, at tað sum varð farið undir at byggja, hevði nøktandi tekningar at byggja eftir.
Allar avbjóðingar í sambandi við trappukjarnurnar eru nú loystar, og talan er als ikki um nakra byggigølu. TG Verk sjálvt hevur verið við til at byggja hendan partin av bygninginum, so tann vitanin er teimum kend.
Vit standa nú við eitt vegamót, har ein arbeiðstakari er á veg út, og aðrir koma inn. Talan er um eina spennandi og avgerandi tíð, sum ikki skal órógvast av ákærum og klandri. Tí hevur tað okkara størsta áhuga, at allir partar taka í egnan barm og koma víðari. Byggingin heldur sjálvandi fram við nýggjum, virkisfúsum arbeiðstakarum.
Landsverk sær sum byggiharri ljóst upp á komandi tíðina, hóast stórar avbjóðingar framvegis standa fyri framman. Hetta fer tó ikki á nakran hátt at koppa verkætlanini, tíansheldur at ein einstakur arbeiðstakari skal sleppa at kasta ringt ljós á verkætlanina.
Sum stjóri á Landsverki ætli eg mær at gera alt fyri at tryggja, at vit røkka á mál við skúlabyggingini við Marknagil. Hetta til gleði fyri bæði núverandi og komandi ættarlið og harvið alt tað føroyska samfelagið.


text:
Sverri Egholm
22.11.2014 - 22:41
Tíðindi > Lóg & Landaskil > Løgregla
Við góðari hjálp frá borgarum, handtók politiið í nátt 2 persónar, sum høvdu framt innbrotið í Teldutænastuna fríggjanáttina.
Persónarnir vórðu handtiknir á bústaðnum hjá tí eina, og undir húsarannsóknini aftaná fann politiið flestu lutirnar frá innbrotinum. Báðir persónarnir hava játtað seg sekar í skuldsetingini. Tað er ikki endaliga uppgjørt, hvat virðið á stolnu lutunum er.
Politiið metir málið vera uppklárað.
Sí eisini: Video: Her sært tú innbrotið í Teldutænastuni
Les eisini: Tveir persónar handtiknir fyri innbrot á Teldutænastuna
Les eisini: Løgreglan biður um hjálp


text:
Fyrr í dag var varð móttøka á Glasi í samband við, at bygningurin nú verður tikin í brúk. Heilt fitt av fólki var samankomið til móttøkuna, sum endaði fyri løtu síðani. Á skránni vóru røður, kórframførðslur og orkesturtónleikur.
Hósdagin skulu næmingar fyrstu ferð í skúla í nýggja stásiliga bygninginum. Lærarar á skúlanum vóru spentir at byrja undirvísingina, hóast onkur teirra helt fyri, at tað verður ein avbjóðing at undirvísa í glasstovunum.
Bogi Bech Jensen, rektari á Glasi segði í viðmerking við portalin, at hann var ógvuliga spentir at byrja undirvísingina á skúlanum. Hann segði at tað fór at vera ein stór broyting hjá ymiskum miðnámsskúlanæmingum at ganga í skúla saman við næmingum frá øðrum miðnámsskúlum, nú skúlarnir eru lagdir saman.


text:
Tekstur á vinstra bredda verður skrivaður her.
Arbeiðstíð
Spurningur: Hvør er arbeiðstíðin hjá limum Starvsmannafelagsins?
Svar: Fyri starvsfólk undir landinum og hjá kommununum er full arbeiðstíð 39 tímar um vikuna íroknað mattíð.
Arbeiðstíðin er vanliga mánadag til hósdag frá kl. 08.00 til 16.00 og fríggjadag frá kl. 08.00 til 15.00, íroknað 30 min. mattíð um dagin.
3/4 arbeiðstíð er 29 tímar og 15 min. íroknað 30 min. mattíð um dagin.
½ arbeiðstíð er 19 tímar og 30 min, íroknað 15 min mattíð um dagin.
Fyri starvsfólk hjá S.E.V. og Føroya Tele er arbeiðstíðin 37 tímar um vikuna umframt mattíð. Her er mattíðin ikki íroknað arbeiðstíðina, men hava tey rætt til mattíð eftir hvussu nógv arbeiðstíðin er.
Full arbeiðstíð er 37 tímar, vanliga mánadag til hósdag kl. 08.00 til 16.00 og fríggjadag kl. 08.00 til 15.30, her liggur ½ tími mattíð inni í arbeiðstíðini. Er mattíðin 1 tími er arbeistíðin til kl. 16.30 og fríggjadag til kl. 16.00.
3/4 arbeiðstíð er 27 tímar og 45 min og ½ arbeiðstíð er 18 tímar og 30 min.


text:
Vinnarin av gávurkortinum til Gómagott er funnin! Undirtøkan hevur verið sera stór, og tað skilji eg væl. Ongin sigur nei takk til góðar køkur og sjokulátu. Mums!
Tað eru heilt sikkurt nógvar mammur, ið verða forkelaðar eitt sindur eyka í morgin. Ongin sigur at tað skal verða ein materialistisk gáva. Tað kann eisini verða ein fittur tanki, ella bara tíð saman við mammu síni. Hjá Gómagott kanst tú uppliva eitt sindur av báðum. Tað ger jú ikki hugnaligu løtuna verri, tá man samstundis kann njóta okkurt lekkurt. Tað duga tær í Gómagott, so heilt sikkurt at bjóða inn til.
Náhh, men eru tit spentar??
Eg havi verið ein ordans gella! Ístaðin fyri at vísa tykkum navnið á her, so mugu tit eitt klikk víðari, fyri at finna útav um tað er tú, sum er hepni vinnarin. Hvat tá? Ongin segði at tað skuldi verða lætt.
So um tú hevur luttikið í kappingini, so kanst tú trýsta á HER fyri at síggja hvør vinnarin er! Er tað tú? So ert tú vælkomin at seta teg í samband við meg, umvegis facebook síðuna hjá SukurSøtt, so fært tú nærri boð.
Vit vilja sjálvandi siga TÚSUND TAKK til Gómagott fyri stuðulin, og ynskja øllum einum góðan mammudag í morgin.
M&K


text:
Milliónir av ungum melda seg til happadráttin. Tað er næstan sum, at heimurin er farin av honglsunum tað várið, og enn einaferð tosa øll um mánan. Tey trý, sum vinna at enda, koma úr so ymsum støðum sum París, Tokyo og Stavanger. Tey eita Midori, Antoine og Mia, og tey hava kanska bara eitt í felag: Tey hava ongan serligan áhuga fyri rúmdarferðum.
Undan ferðini koma tey øll út fyri ógreinandi hendingum. Samstundis avdúkar NASA, at ferðin skal gerast í einari eftirgerð av tí gomlu rakettini frá 1969. Royndir astronautar eru skelkaðir. Og á einum ellisheimi í Miami situr ein gamal, senilur vaktmeistari, sum hevur starvast fyri amerikansku verjuna. Hann minnist næstan ikki sítt egna navn. Tað einasta, hann er vísur í, er, at ongin má fara aftur upp á mánan, at ein nýggj rannsóknarferð kann merkja, at alt fer at enda.
Men niðurteljingin er longu byrjað ...
DARLAH er ein søga um ungfólk, ið leita eftir onkrum øðrum, onkrum nýggjum. Men tað eru eisini ein ræðusøga um rúmdina. Og ein søga um loynilig sambond, antin tey fjala seg í New York, Normandínum, Tokyo ella á mánanum.
Aftur


text:
Danjal av Rana 24.01.2018 (20:13)
Barbara fekk virðislønina
Barbara í Gongini hevur í dag fingið Mentanarvirðisløn Landsins frá Føroya Landsstýri.
- Hon er gløgg og listaliga gáva. Hon hevur ment eina burðardygga, norðurlendsk og avbjóðandivøru, sum er høgt í metum um allan heim. Við íblástri úr føroysku náttúruni gongur hon á odda innan burðardygga klædnavinnu, segði Rigmor Dam millum annað í røðu síni.
Barbara í Gongini er klædnasniðgevi. Hon fekk prógv á Designskúlanum hjá Kongaliga Danska Kunstakademinum í 1996. Í 2005 setti hon fyritøkuna Barbara í Gongini á stovn.
Seinastu árini hevur fyritøkan veruliga fingið vind í seglini. Millum kundarnar eru rokkstjørnan Lenny Kravitz og hon hevur eisini sýnt fram millum annað á Copenhagen Fashion Week.
- Eg eri so eyðmjúk. Eg risti illa og havi bleyt knø. Takk, takk so miriliga, stóra hjartaliga takk, segði Barbara í Gongini í takkartalu síni.
Í løtuni eru eini 10 føst starvsfólk í starvi hjá Barbaru í Gongini, umframt eini 10 óløntir starvsnæmingar.
Mentanarvirðisløn landsins er 150.000 krónur.
Hini, ið hava fingið Mentanarvirðislønina eru Rúni Brattaberg (2016), Annika Hoydal (2015), Tórbjørn Olsen (2014), Tróndur Patursson (2013), Tóroddur Poulsen (2012), Jóanes Nielsen (2011), Sunleif Rasmussen (2010), Kári P. (2009), Ebba Hentze (2008), Zacharias Heinesen (2006), Tita Vinther (2005), Hanus Kamban (2003), Gunnar Hoydal (2002), Eyðun Johannesen (2001), Ingálvur av Reynu (2000), Jens Pauli Heinesen (1999) og Regin Dahl (1998).
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Sverri Egholm
01.08.2017 - 14:33
Sjøtul er settur á seinasta dagin á Teenstreet 2017. Veðrið er gott í dag, og onkur veðurforsøgn, eg havi sæð, lovar heilt upp í 35 stig.
Tað er bara ein sannroynd, at dagarnir tykjast at ganga sera skjótt, tá ið tú hevur tað gott, og soleiðis hevur tað kenst hesar dagarnar. Teir flúgva avstað.
Aftur í morgun sita tey ungu øll saman til bíbliutíma í stóru høllini.
Dagurin í dag líkist annars hinum og skráin er tann sama. Tó, ein slíkur dagur vil altíð vera merktur av, at hetta er tann seinasti. Nógv vinarbond eru knýtt, bæði milum føroyingarnar, men eisini við fólk úr hinum londum, og nú skal sigast farvæl. Tað er ikki altíð so lætt í hesum unga aldrinum.
Longu seint kvøld fara tey fyrstu avstað. Hjá føroyingunum er tað soleiðis, at fyrri flúgvarin flýgur úr Strassbourg kl 6.50 í morginári. Tey, ið skulu við her, verða heintað við bussi kl 3 í nátt. Seinna flogfarið lættir kl. 14.30, og bussarnir við teimum fara av økinum kl 9.30.
Skrivað hevur Eyðun á Lakjuni, teenstreet.fo


text:
Áki Bertholdsen 09.10.2018 (17:00)
Støðan á smábygd er ring fyri fólkaræðið
Støðan á smábygd er óheppin fyri fólkaræðið. Tað halda tingmenninir fyri Sambandsflokkin, og tí hava teir nú lagt uppskot fyri Løgtingið um at broyta vallógina, bæði til løgtingsval og til kommunuval.
Í hesum sambandi vilja teir broyta lógina til løgtingsval soleiðis, at á smáum valstøðum, har færri enn 200 veljarar eru, skulu atkvøðurnar verða førdar á eitt valstað við fleiri atkvøðum, og verða taldar upp har.
Og í sambandi við kommunuval, skjóta teir upp, at har fleiri valstøð eru í einari kommunu, skulu atkvøðurnar á valstøðum við færri enn 200 atkvøðum, flytast í eina aðra bygd, soleiðis at minst 200 atkvøður verða taldar saman.
Sambandsflokkurin staðfestir, at tá ið val er, er tað ein meginregla, at tey skulu vera loynilig, so at eingin veit, hvør velur hvønn. Men á summum valstøðum eru so fáir veljarar, at tað ber næstan til at seta navn á, hvør hevur valt hvønn. Og Sambandsflokkurin sigur, at dømi eru um at fólk ikki tora at atkvøða eftir síni bestu sannføring av tí sama.
– Í lógini um val til løgtingið stendur, at einki valstað kann hava færri enn 10 veljarar. Tað eru bara tríggir veljarar fleiri, enn tað eru flokkar í Løgtinginum. Hetta er ein sera óheppin støða fyri fólkaræðið á smáplássunum, siga tingmenninir fyri Sambandsflokkin.
Og tí skjóta teir eisini upp, at atkvøður á valstøðum við færri enn 200 atkvøðum, skulu ikki teljast fyri seg.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Fyrireikingarbreyt
Um fyrireikingarbreytina
Fyrireikingarbeytin er ein almennandi og lestrarfyrireikandi útbúgving, ið fevnir breitt um fleiri evni.
Vit stremba eftir at gera undirvísingina á fyrireikingarbreytini bæði fjølbroytta, viðkomandi og spennandi. Nógv er vanlig floksundirvísing, men bólka og verkætlanararbeið er eisini partur av gerandisdegnum. Á fyrireikingarbreytini fært tú eisini møguleika at arbeiða sjálvstøðugt við størri uppgávum.
Útbúgvingin er serliga ætlað tilkomnum, sum hava havt ein steðg frá skúlanum, men ætla sær víðari á eina styttri ella miðallanga hægri útbúgving.
Námsferðir, vitjanir og smærri verkætlanir uttanfyri skúlan og skúlatíðina eru vanlig, á fyrireikingarbreytini.
Framtíðarmøguleikar
Útbúgvingin gevur atgongd at søkja inn á hægri lærustovnar. At útbúgvingin, ið tekur tvey ár, í fleiri lærugreinum endar við lægri stigi enn útbúgvingar, ið taka trý ár, kann hava ávísar avmarkingar við sær. Hetta kann t. d. hava við sær, at ein, ið hevur gingið á fyrireikingarbreytini, og sum ætlar sær inn á ávísar hægri framhaldsútbúgvingar, kanska noyðist at taka eina ella fleiri lærugreinir á hægri stigi her.
Lærugreinar
1 FB
Føroyskt A
Støddfrøði C
Samfelagsfrøði C
Ítróttur og heilsa C
Lestrarmenning
Sálarfrøði C
2 FB
Enskt B
Søga A
Religión C
Lívfrøði C
Mál B ella danskt A
Sálarfrøði B
Samfelagsfrøði B
Støddfrøði B
Tónleikur C
Miðlar C
Leiklist C


text:
1. mars byrjar Vøggusangur.
Kom og njót eina fríløtu saman við barni tínum.
Hervør á Torkilsheyggi kemur á bókasavnið at hava vøggusang við børnum undir 1 ár. Hetta verður ein rólig og góð løta, har tú og barn títt bara skulu vera saman og ikki hugsa um dagsins avbjóðingar. Vit fara at syngja, lurta, røra okkum, rura og spæla.
Vøggusangur verður tríggjar fylgjandi hósdagar á bókasavninum við Løkin – kl. 10:30. Kaffi og te verður at fáa. Melda teg til (eina ferð í senn) á tlfnr. 477337 ella umvegis teldupost á oyvor@runavik.fo
Tiltakið er ókeypis!
« Lesiringur 22. februar 2018, kl. 19.00-21.00 Lesiringur 5. apríl 2018, kl. 19:00-21.00 »